biswa921/hiwiki-latest-pages-articles-raw huggingface dataset:
आरव

आरव का अर्थ कोलाहल होता है।

संस्कृत के विद्वान नित्यानंद मिश्रा के अनुसार आरव शब्द का प्रयोग रामायण में बंदरों का चिल्लाना, मक्खियों का भिनभिनाना, पक्षियों का कलरव आदि के लिए हुआ है।

 मूल 
 आरव संस्कृत मूल का शब्द है। रव शब्द में आ उपसर्ग लगाकर यह शब्द बना है। रव का अर्थ होता है ध्वनि

श्रेणी:शब्दार्थ

संदर्भ

  ‘Vivaan’ Means ‘A Woven Chair’, Not ‘A Ray Of Sun’: How A Scholar Is Countering Lies Around Sanskrit Baby Names
इंस्ट्रुमेंटेशन एम्प्लिफायर

300px|right|thumb|तीन ऑप-ऐम्प का उपयोग करके निर्मित इंस्ट्रुमेंटेशन एम्प्लिफायर का स्कीमैटिक डायग्राम 
300px|right|thumb|दो ऑप-ऐम्प का उपयोग करके निर्मित इंस्ट्रुमेंटेशन एम्प्लिफायर का स्कीमैटिक डायग्राम 

इंस्ट्रुमेंटेशन एम्प्लिफायर (instrumentation (or instrumentational) amplifier) मापन एवं उपकरणों के लिये डिजाइन किया गया विशेष गुणों से युक्त डैफरेंशयल अम्प्लिफायर है। इसके उपयोग करने में इनपुट इंपीडेंस मैच करने की जरूरत नहीं होती। इसके अतिरिक्त इसका डीसी आफसेट बहुत कम होता है; ड्रिफ्ट कम ; कम रव (noise); बहुत अधिक कॉमन मोड रिजेक्शन रेशियो ; बहुत अधिक इनपुट इम्पीडेंस होता है। 

 कुछ प्रमुख इंस्ट्रुमेंटेशन एम्प्लिफायर
 तीन ऑप-ऐम्प वाली सामान्य डिजाइन : AD8221, AD620, MAX4194, LT1167 , INA128, 
 अप्रत्यक्ष धारा के फीडबैक पर आधारित : MAX4208/MAX4209 , AD8129/AD8130 , 
 बिना फीडबैक वाले : LTC2053

इन्हें भी देखें
पृथक्कारी प्रवर्धक (आइसोलेशन एम्प्लिफायर)
भेद प्रवर्धक (डिफरेंशियल ऐम्प्लिफायर)
ऑपरेशनल एम्प्लिफायर या ऑप-ऐम्प

 बाहरी कड़ियाँ 
 Opamp Instrumentation Amplifier
 The instrumentation amplifier
 Lessons In Electric Circuits — Volume III — The instrumentation amplifier
 A Practical Review of Common Mode and Instrumentation Amplifiers (PDF)
 The Instrumentation Amplifier
 Instrumentation Amplifiers Tutorial
 A Designer's Guide to Instrumentation Amplifiers (3rd Edition)
 Three is a Crowd for Instrumentation Amplifiers
 Fixed-gain CMOS differential amplifiers with no external feedback for a wide temperature range (Cryogenics)

श्रेणी:इलेक्ट्रानिक प्रवर्धक
पारसगढ़ दुर्ग

200px|thumb|right| पारसगढ़ दुर्ग, सौंदत्ती, उत्तरी कर्नाटक  
पारसगढ़ दुर्ग कर्नाटक राज्य के बेलगाम जिला में एक दुर्ग के अवशेष हैं। यह आलीशान दुर्ग १०वीं शताब्दी में रत्ता वंश के शासकों ने बनवाया था। 

दुर्ग सौन्दत्ती से २ कि॰मी॰ दक्षिण में एक पहाड़ी के दक्षिण-पश्चिमी छोर से लगा हुआ बना है। यहां हिन्दू पंचांग के अनुसार शक संवत ९०१ का एक शिलालेख है और एक हनुमान जी का मंदिर भी है। 

बाहरी कड़ियाँ
 पारसगढ़ दुर्ग – कर्नाटक सरकार के आधिकारिक जालस्थल पर

श्रेणी:कर्नाटक के दुर्ग
कित्तूर दुर्ग

अंगूठाकार| कित्तूरु दुर्ग
कित्तूर दुर्ग (कन्नड : कित्तूरु कोटॆ)  भारत के कर्नाटक राज्य में स्थित एक दुर्ग है। यह एक छोटी रियासत की पूर्व राजधानी होने के साथ-साथ एक प्रमुख पुरातात्विक स्थल भी है। 

 इतिहास 
इस किले का निर्माण 1650 और 1681 के बीच देसाई राजवंश के शासक अल्लाप्पा गौड़ा सरदेसाई ने करवाया था  इस पर कर्नाटक की महिला योद्धा रानी चेनम्मा का अधिकार था, जिन्होंने 1824 में अंग्रेजों के खिलाफ विद्रोह किया था। मल्लसर्जा देसाई के शासनकाल में कित्तूर अपने चरम पर पहुंच गया। इस स्थान पर पुलिस लाइन क्षेत्र में एक नाथपंथी मठ है, और मारुति (दुर्ग में), कलमेश्वर, दयमव्वा और बसवन्ना के मंदिर हैं, जिन्हें बाद में चालुक्य स्मारक कहा जाता था, अब पूरी तरह से पुनर्निर्मित किया गया है।

 स्थिति 
कित्तूर वर्तमान में नाथपंथी मठ स्थल की सीमा से दूर खंडहर में बदल चुका है। इसके मारुति, कलमेश्वर, दयमव्वा, बसवन्ना और चालुक्य स्मारक क्षेत्रों को पूरी तरह से पुनर्निर्मित किया जा रहा है।

 पुरातत्व संग्रहालय 
इस स्थान पर पुरातत्व संग्रहालय (कित्तूर रानी चेन्नम्मा स्मारक सरकारी संग्रहालय), का प्रबंधन राज्य पुरातत्व और संग्रहालय विभाग, कर्नाटक सरकार द्वारा किया जाता है। यह संग्रहालय 10 जनवरी 1967 को तत्कालीन प्रधान मंत्री इंदिरा गांधी द्वारा उद्घाटित हुआ था।  इसमें कित्तूर और उसके आसपास पाए जाने वाले पुरावशेषों का एक समृद्ध संग्रह है, जिसमें कुछ हथियार, तलवारें, मेल-कोट, ढाल, कित्तूर महल के उत्कीर्ण (नक्काशी युक्त) लकड़ी के दरवाजे और खिड़कियां, शिलालेख, सूर्य, विष्णु (दोनों काद्रोली से प्राप्त), देवाराशिगेहल्ली से प्राप्त विष्णु और सूर्य, मानोली से प्राप्त सुब्रह्मण्य, हिरेबगेवाड़ी से प्राप्त दुर्गा और कई अन्य पुरावशेष, साथ ही कुछ आधुनिक पेंटिंग रखी हैं।

 चित्रावली 
संग्रहालय में प्रदर्शित कुछ वस्तुएँ नीचे दी गयीं है-

 संदर्भ
हूली

हुली उत्तरी कर्नाटक के बेलगाम जिला के बेलगावी में स्थित है। यह सौन्दत्ती से ९८ कि॰मी॰ दूर है। 
thumb|left|150px|Hooli Panchalingeshwara temple
thumb|right|150px|Hooli Panchalingeshwara temple

 सन्दर्भ 

श्रेणी:कर्नाटक का इतिहास
श्रेणी:बेलगाम जिले के हिन्दू मंदिर
श्रेणी:कर्नाटक में पर्यटन
श्रेणी:चालुक्य
श्रेणी:शिव मंदिर
तापीय प्रसार

ताप के परिवर्तन के फलस्वरूप पदार्थों के लम्बाई, क्षेत्रफल एवं आयतन में होने वाले परिवर्तन को में होने वाले परिवर्तन को तापीय विस्तार (Thermal expansion) कहते हैं।

प्रसार के समीकरण
ठोसों का तापीय प्रसार
thumb|रैखिक प्रसार
 लम्बाई क्षेत्रफल आयतन

द्रवों का तापीय प्रसार

गैसों का तापीय प्रसार
शून्य डिग्री सेल्सियस के प्रारम्भिक तापमान पर आदर्श गैस के लिए,

 आयतनी ताप प्रसार गुणांक  = 1/273,15 K−1

विभिन्न पदार्थों के ताप प्रसार गुणांक
पदार्थ रैखिकगुणांक αat 20 °C(10−6 K−1)आयतनी गुणांक αVat 20 °C(10−6 K−1)टिप्पणीअलुमिनियम23.169अलुमिनियम नाइट्राइड4.2 a-axis, 5.3 c-axis13.7AlN is anisotropic Benzocyclobutene42126पीतल1957Carbon steel10.832.4CFRP– 0.8AnisotropicFiber directionConcrete1236Copper1751Diamond13Ethanol250750Gallium(III) arsenide5.817.4Gasoline317950Glass8.525.5Glass, borosilicate3.3 9.9matched sealing partner for tungsten, molybdenum and kovar.Glass (Pyrex)3.2Glycerine485Gold1442Helium36.65Ice51Indium phosphide4.613.8Invar1.23.6Iron11.835.4Kapton2060DuPont Kapton 200ENLead2987Macor9.3Magnesium2678Mercury61182Molybdenum4.814.4Nickel1339Oak54Perpendicular to the grainDouglas-fir2775radialDouglas-fir4575tangential Douglas-fir3.575parallel to grainPlatinum927PP150450PVC52156Quartz (fused (pure glass))0.591.77alpha-Quartz12-16/6-9Parallel to a-axis/c-axis T = -50 to 150 CRubberdisputeddisputedsee TalkSapphire5.3Parallel to C axis, or [001]Silicon Carbide2.778.31Silicon2.56 9Silver1854Sitall0±0.150±0.45average for −60 °C to 60 °CStainless steel10.1 ~ 17.330.3 ~ 51.9Steel11.0 ~ 13.033.0 ~ 39.0Depends on compositionTitanium8.626 Tungsten4.513.5Turpentine90Water69207YbGaGe≐0≐0RefutedZerodur≈0.007-0.1at 0...50 °C

 बाहरी कड़ियाँ 
 Glass Thermal Expansion Thermal expansion measurement, definitions, thermal expansion calculation from the glass composition
 Water Expansion Calculator Water thermal expansion calculator
 DoITPoMS Teaching and Learning Package on Thermal Expansion and the Bi-material Strip
 Engineering Toolbox – List of coefficients of Linear Expansion for some common materials
 Article on how β is determined
 MatWeb: Free database of engineering properties for over 79,000 materials
 Clemson University Physics Lab: Linear Thermal Expansion
 USA NIST Website - Temperature and Dimensional Measurement workshop
 Hyperphysics: Thermal expansion
 Understanding Thermal Expansion in Ceramic Glazes

श्रेणी:उष्मागतिकी
श्रेणी:उष्मा का स्थानान्तरण
श्रेणी:भौतिक राशियाँ
अकबर इलाहाबादी

अकबर इलाहाबादी: अकबर ने सैयद अकबर हुसैन के नाम से १८४६ में इलाहाबाद के निकट बारा में एक सम्मानजनक, परिवार में जन्म लिया। उनके पिता का नाम सैयद तफ्फज़ुल हुसैन था। अकबर इलाहाबादी उर्दू भाषा के एक प्रतिभाशाली शायर और लेखक थे। इनके द्वारा लिखे गए लेख स्वतंत्रता संग्राम के समय बहुत ज्यादा मशहूर थी। 

 प्रारंभिक जीवन 

अकबर ने अपनी प्राथमिक शिक्षा अपने पिता द्वरा घर पे ही ग्रहन की। उन्होंने 15 साल की उम्र में अपने दो या तीन साल वरिष्ठ लड़की से शादी की थी और जल्द ही उन्की दूसरी शादी भी हुइ। दोंनो पत्नीयों से अकबर के २-२ पुत्र थे। अकबर ने वकालत की अध्ययन करने के बाद बतौर सरकारी कर्मचारी कार्य किया।

हालांकि अकबर एक अनिवार्य रूप से एक जीवंत, आशावादी कवि थे, उसके बाद के जीवन में चीजों के बारे में उनकी दृष्टि घर पर उसकी त्रासदी के अनुभव से घिर गई थी। उन्के बेटे और पोते का निधन कम उम्र में ही हो गया। यह उसके लिये बड़ा झटका था और निराशा का कारण बना। फलस्वरूप वह अपने जीवन के अंत की ओर काफी, वश में हो गया और तेजी से चिंताग्रस्त और धार्मिक होने लगे थे। व ७५ साल की उम्र में १९२१ में अकबर की मृत्यु हो गई।

 विषेशता 

अकबर एक शानदार, तर्कशील, मिलनसार आदमी थे। और उनकी कविता हास्य की एक उल्लेखनीय भावना के साथ कविता की पहचान थी। वो चाहे गजल, नजम, रुबाई या क़ित हो उनका अपना ही एक अलग अन्दाज़ था। वह एक समाज सुधारक थे और उनके सुधारवादी उत्साह बुद्धि और हास्य के माध्यम से काम किया था। शायद ही जीवन का कोई पहलू है जो उन्के व्यंग्य की निगाहों से बच गया था।

उनकी मशहूर पुस्तक  गाँधीनामा को उनके पोते ने १९४८ में छपवाया था उसका हिंदी अनुवाद भी हुआ था।  

 सन्दर्भ 

 बाहरी कड़ियाँ 
 
 कविता कोष में अकबर इलाहाबादी  
 अकबर इलाहाबादी शायरी
 अकबर इलाहाबादी के प्रसिद्ध छंद का संग्रह
 गज़ल् अक़बर इलाहाबादी के द्वारा 

श्रेणी:भारतीय कवि

श्रेणी:उर्दू शायर
इस्क्रा

thumb|300px|right|इस्क्रा का प्रथम अंक
इस्क्रा (रूसी: Искра), यानि चिंगारी, प्रवासी रूसी समाजवादियों द्वारा स्थापित एक राजनीतिक समाचारपत्र था, जिसे उन्होने रूसी सामाजिक जनवादी मजदूर पार्टी (रशियन सोशल डेमोक्रेटिक लेबर पार्टी) के आधिकारिक मुखपत्र के रूप में स्थापित किया था। इसका पहला संस्करण स्टटगार्ट में 1 दिसम्बर 1900 को प्रकाशित किया गया था। इसके अन्य संस्करण म्यूनिख, लंदन और जिनेवा में प्रकाशित किए गए थे। इसका शुरूआती प्रबंधन व्लादिमीर लेनिन द्वारा किया गया था। 1903 में, रूसी सामाजिक जनवादी मजदूर पार्टी के विभाजन के बाद, लेनिन ने इससे खुद को अलग कर लिया क्योंकि उनके इस प्रस्ताव कि, इसके संपादकीय बोर्ड में सिर्फ तीन सदस्य होने चाहिए एक वो खुद, दूसरा मार्तोव तथा तीसरा प्लेखानोव, का भारी विरोध किया गया था। समाचारपत्र को मेंशेविक द्वारा जब्त कर लिया गया और प्लेखानोव के नियंत्रण में 1905 तक प्रकाशित किया गया। अखबार का औसत प्रसार 8000 प्रतियों का था।

इस्क्रा का आदर्श वाक्य था, "искры Из пламя возгорится" यानि "एक चिंगारी भड़क कर आग बनती है"
 सन्दर्भ 

श्रेणी:रूसी साहित्य
चीन राष्ट्रीय पेट्रोलियम निगम

thumb|CNPC का मुख्यालय

चीन राष्ट्रीय पेट्रोलियम निगम (China National Petroleum Corporation (CNPC) ; simplified Chinese: 中国石油天然气集团公司; traditional Chinese: 中國石油天然氣集團公司; pinyin: Zhōngguó Shíyóu Tiānránqì Jítuán Gōngsī) चीन का प्रमुख तेल एवं प्राकृतिक गैस का कॉर्पोरेशन तथा विश्व के सबसे बड़े एकीकृत ऊर्जा समूहों में से एक है। इसका मुख्यालय पीकिंग के डोंगचेंग जिले (Dongcheng District) में है। सन २०१७ के 'फॉर्चून वैश्विक ५००' में इसका चौथा स्थान था ।

 सन्दर्भ 

श्रेणी:चीनी जनवादी गणराज्य की अर्थव्यवस्था
लेडी गागा

स्टेफनी जोआन एंजेलिना जर्मनोटा (जन्म 28 मार्च 1986), जिन्हें पेशेवर रूप से लेडी गागा के नाम से जाना जाता है। लेडी गागा एक अमेरिकी गायिका, गीतकार और अभिनेत्री हैं। वह अपनी अपरंपरागत, उत्तेजक कार्य और दृश्य प्रयोग के लिए जानी जाती हैं। उन्होंने एक किशोरी के रूप में प्रदर्शन करना शुरू किया और, ओपन माइक नाइट्स में गाने लगी और स्कूल के नाटकों में अभिनय किया। म्यूजिक करियर बनाने के लिए ड्रॉप आउट होने से पहले उन्होंने न्यूयॉर्क यूनिवर्सिटी के टिस्क्यू स्कूल ऑफ आर्ट्स के माध्यम से कोलैबोरेटिव आर्ट्स प्रोजेक्ट 21 में अध्ययन किया। जब डेम जैम रिकॉर्डिंग ने उसका अनुबंध रद्द कर दिया, तो उन्होंने सोनी/एटीवी म्यूज़िक पब्लिशिंग के लिए एक गीतकार के रूप में काम किया, जहाँ अकोनहेल्ड ने 2007 में इंटरस्कोप रिकॉर्ड्स और अपने स्वयं के लेबल KonLive वितरण के साथ एक संयुक्त समझौते पर हस्ताक्षर किए। अगले साल वह अपने डेब्यू एल्बम के साथ उनकी प्रमुखता बढ़ीं। इलेक्ट्रोपॉप रिकॉर्ड द फेम, और इसके चार्ट-टॉपिंग एकल "जस्ट डांस" और "पोकर फेस"। एक फॉलो-अप EP, द फेम मॉन्स्टर (2009), जिसमें "बैड रोमांस", "टेलीफोन" और "एलेजांद्रो" शामिल हैं, भी सफल रहे।

 जीवन और संगीत जीविका 
लेडी गागा का जन्म 28 मार्च 1986 को न्यूयॉर्क में एक इतालवी-अमेरिकी धार्मिक परिपाटियों पर चलने वाले रूढ़िवादी मध्यवर्गीय परिवार में हुआ था। पिता छोटे से व्यवसायी थे, मां भी बाहर नौकरी करती थीं।। न्यूयॉर्क की एक साधारण-सी बस्ती में उनका अपना मकान था। गागा ने अपनी शिक्षा मैनहटन के कट्टर कैथोलिक स्कूल से ग्रहन की थी, जो की केवल लड़कियों के लिए था। गागा को बचपन से ही संगीत का बहुत शोक था। महज चार साल की उम्र में वह पियानो में पारंगत हो गईं। कुछ और बड़ा होते-होते नृत्य कला व 17 साल की उम्र में गाने लिखने लगीं, म्यूजिक की रचना करने लगीं। इसी उम्र में उन्हें उनकी प्रतिभा न्यूयॉर्क विश्वविद्यालय के उस स्कूल ऑफ आर्ट्स में ले गई।|

2007 में वह क्लबों में लेडी गागा के नाम से परफॉर्म करने लगीं। अमेरिकी म्यूजिक इंडस्ट्री के लोगों की नजर उन पर पड़ी। सही मायनों में उन्हें आगे बढ़ाया पॉप सुपर स्टार एकॉन ने। वह एकॉन के दल में गाने भी लगीं। साथ में संगीत कंपनी इंटरस्कोप के लिए गाने भी लिखतीं। इसी दौरान इंटरस्कोप के साथ उन्होंने अपने पहले सोलो गाने जस्ट डांस की तैयारी शुरू की। इसे अप्रैल 2008 में रेडियो पर रिलीज किया। लेकिन पूरा गाना अगस्त तक रिलीज हो पाया। जस्ट डांस ने धीमे-धीमे गति पकड़ी। बिलबोर्ड हॉट 100 में जगह बनाने के बाद गागा की विख्याति दुनियाभर मे फैल गई। जनवरी 2009 तक ये दुनिया के कई देशो जैसे ऑस्ट्रेलिया, कनाडा, नीदरलैंड, आयरलैंड, युनाइटेड किंगडम और संयुक्त राज्य अमेरिका के चार्ट पर नंबर वन बन गया था।

 डिस्कोग्राफ़ी 
 द् फेम (2008)
 द् मॅान्स्टर (2009)
 बोर्न दिस वे (2011)

 सन्दर्भ 

श्रेणी:अमेरिकी पॉप गायक
श्रेणी:जीवित लोग
श्रेणी:जीवनचरित आधार
श्रेणी:गायिका
श्रेणी:1986 में जन्मे लोग
ऑरेंज (भारत)

|thumb|Orange Business Services
ऑरेंज ब्रांड नाम के तहत सेलफोन सेवा मुंबई, भारत में २००० में शुरू की गई। हचिसन एस्सार और ऑरेंज भारत ने ब्रांड नाम का लाइसेंस के तहत इस्तेमाल किया।

 बाहरी कड़ियाँ 
ऑरेंज (भारत) का जालस्थल

श्रेणी:एस्सार समूह
श्रेणी:भारत की दूरसंचार कम्पनियाँ
न्यूयॉर्क विश्वविद्यालय

thumb|left|न्यूयॉर्क विश्वविद्यालय
न्यूयॉर्क विश्वविद्यालय' () एक निजी, गैर-सांप्रदायिक अनुसंधान विश्वविद्यालय है, जो कि न्यूयॉर्क शहर में स्थित है। इसका मुख्य परिसर मैनहटन के ग्रीनविच विलेज भाग में स्थित है| सन् १८३१ में स्थापित, न्यूयॉर्क विश्वविद्यालय संयुक्त राज्य अमेरिका के सबसे बड़े निजी, गैर-लाभकारी उच्च शिक्षा संस्थानों में से एक है।

 सन्दर्भ 

श्रेणी:अमेरिकी विश्वविद्यालय
ऐनेगुंडी

ऐनेगुण्डी (कन्नड़: ಆನೆಗುಂದಿ), (तेलुगु: ఆనేగుంది) कर्नाटक के कोप्पल जिला के गंगावती तालुक का एक ग्राम है। यह यूनेस्को घोषित विश्व धरोहर स्थल हम्पी का ही एक भाग है और उससे मात्र ३ कि.मी दूर है।

thumb|right|400px|
thumb|right|400px|
thumb|right|400px|
 सन्दर्भ 

 जनसंख्या:

बाहरी कड़ियाँ
 द हिन्दू – रॉयल रुइन्स, स्मोकिंग साधूज़

 सन्दर्भ 

श्रेणी:कोप्पल जिले के शहर
श्रेणी:कर्नाटक में स्थापत्य
श्रेणी:कर्नाटक में दुर्ग
गलगनाथ

गलगनाथ कर्नाटक के हवेरी जिले में स्थित एक छोटा-सा ग्राम है।

यहाँ एक प्रसिद्ध मंदिर भी है  - गलगनाथ शिव मन्दिर यह मन्दिर चालुक्य वंश द्वारा बनवाया गया है। यह तुंगभद्रा नदी के तट पर स्थित है।
 
 सन्दर्भ 

श्रेणी:हवेरी जिले के शहर
श्रेणी:हवेरी जिले के हिन्दू मंदिर
श्रेणी:कर्नाटक में हिन्दू मंदिर
श्रेणी:कर्नाटक में पर्यटन
श्रेणी:चालुक्य
श्रेणी:पश्चिमी चालुक्य वंश
ग्रीन हैंड्स परियोजना

ग्रीन हैंड्स परियोजना () तमिलनाडु, भारत में एक पर्यावरण संबंधी प्रस्ताव है, जो ईशा फाउंडेशन द्वारा स्थापित किया गया है। पूरे तमिलनाडु में लगबग ११ करोड़ पेड़ रोपित करना, परियोजना का घोषित लक्ष्य है। अब तक ग्रीन हैंड्स परियोजना के अंतर्गत तमिलनाडु और पुदुच्चेरी में १८०० से अधिक समुदायों में, २० लाख से अधिक लोगों द्वारा ८२ लाख पौधे के रोपण का आयोजन किया है।

 इतिहास 
thumb|right|200px|पौधो की नार्सेरी
ग्रीन हैंड्स परियोजना विश्व पर्यावरण हफ्ते के दौरान जून २००४ में सद्गुरु जग्गी वासुदेव द्वारा आरंभ किया गया था। पी जी एच की पहली बड़ी पेड़ रोपण मैराथन १७ अक्टूबर २००६ को हुई। मैराथन की प्रराम्ब डॉ॰ एम. करुणानिधि तमिलनाडु के मुख्यमंत्री द्वारा की गयी थी। उन्होंने पहला पौधा अपने गोपालपुरम निवास मैं रोपित किये। इस मैराथन में ८५२,५८७ पौधे, ६२८४ स्थानों में २७ जिलों में रोपित किये गये सिर्फ तीन दिनों में। इस उपलब्धि के लिए, पी जी एच गिनीज बुक ऑफ व‌र्ल्ड रिकार्ड में भरती हुई, तीन दिनों में सबसे अधिक पेड़ लगाने के लिये।

 इंदिरा गांधी पर्यावरण पुरस्कार 
२०१० में ग्रीन हैंड्स परियोजना को २००८ के लिए संगठन की श्रेणी में भारत सरकार द्वारा इंदिरा गांधी पर्यावरण पुरस्कार से सम्मानित किया गया। यह पुरस्कार विश्व पर्यावरण दिवस, ५ जून २०१०, को भारत के पूर्व राष्ट्रपति अब्दुल कलाम ने सद्गुरु जग्गी वासुदेव को पेश किया।

 सन्दर्भ 

 देखे 
 ईशा फाउंडेशन

 बाहरी 
 Project Green Hands Official Website 
 Isha Foundation Official Website
 Isha Outreach Official Website

श्रेणी:भारत के गैरसरकारी संगठन
श्रेणी:पर्यावरण संगठन
एचडीएफसी बैंक

एचडीएफसी बैंक भारत का एक प्रमुख बैंक है,  मुंबई, भारत में इसकी स्थापना अगस्त 1994 में की गयी थी। एचडीएफसी बैंक ने जनवरी 1995 में एक अनुसूचित वाणिज्यिक बैंक के रूप में कार्य शुरू किया। एचडीएफसी बैंक संपत्ति के हिसाब से भारत का सबसे बड़ा निजी क्षेत्र का बैंक है और अप्रैल 2021 तक बाजार पूंजीकरण के हिसाब से दुनिया का 10वां सबसे बड़ा बैंक है। यह भारतीय स्टॉक एक्सचेंजों पर 122.50 अरब डॉलर के बाजार पूंजीकरण के हिसाब से तीसरी सबसे बड़ी कंपनी है। यह लगभग 152,000 कर्मचारियों के साथ भारत में पंद्रहवां सबसे बड़ा नियोक्ता भी है। मोबाइल बैंकिंग भी हिंदी में उपलब्ध है। इसके शाखाओं की अधिकतम संख्या मुंबई और नई दिल्ली में हैं।

 इतिहास 

 टाईम्स बैंक का अधिग्रहण 
26 फ़रवरी 2000 को भारतीय रिज़र्व बैंक ने एचडीएफसी बैंक तथा टाईम्स समूह/बेनेट कोलमैन एण्ड कं० द्वारा संचालित टाईम्स बैंक के विलय को स्वीकृति दे दी। विलय योजना के अनुसार टाईम्स बैंक के शेयरधारकों को 5.75 शेयरों के बदले एचडीएफसी बैंक का एक शेयर मिला। नई पीढ़ी के किन्हीं निजी बैंको में होने वाला का यह पहला विलय था।

 सेंचुरियन बैंक ऑफ पंजाब का अधिग्रहण 
23 मई 2008 को भारतीय रिज़र्व बैंक द्वारा एचडीएफसी बैंक तथा सेंचुरियन बैंक ऑफ पंजाब (सीबीओपी) के विलय को मंज़ूरी दे दी। निवेशकों को सीबीओपी के २९ शेयरों के बदले एचडीएफसी बैंक का एक शेयर मिला।

 नेटवर्क 
दिसंबर २०१३ तक इस बैंक की 2,104 शहरों में कुल 3,336 शाखाएँ तथा 11,473 एटीएम कार्यरत थीं।

 उपलब्धियाँ
 रक्तदान का विश्व रिकॉर्ड 
एचडीएफसी बैंक ने 6 दिसम्बर 2013 को 709 स्थानों पर 1,115 रक्तदान कैंप लगाए गए जिनमें 61,902 लोगों द्वारा रक्तदान किया गया जो कि गिनीज़ बुक ऑफ वर्ल्ड रिकॉर्ड्स में शामिल किया गया।

 सन्दर्भ 

 बाहरी कड़ियाँ 
 एचडीएफसी बैंक IFSC Code

श्रेणी:बीएसई सेंसेक्स
श्रेणी:भारतीय बैंक
श्रेणी:भारत के प्रणालीगत महत्वपूर्ण बैंक
श्रेणी:भारत में निजी क्षेत्र के बैंक
श्रेणी:निफ़्टी 50
मुरारि मिश्र

मुरारि मिश्र भारतीय दार्शनिक थे। उन्हे मीमांसा दर्शन में तृतीय सम्प्रदाय का प्रवर्तक माना जाता है। उन्होने मीमांसा सूत्र की व्याख्या लिखी थी जो अब आंशिक रूप में ही प्राप्त है। इनके पृथक मत का कारण इनका प्रामाण्यवाद विवेचन है। महान नैयायिक होने के कारण इस प्रसंग में इनका मत न्याय से भी काफी प्रभावित है। शालिकनाथ तथा चंद्र का निर्देश करने एवं स्वयं गंगेश उपाध्याय के पुत्र वर्धमान द्वारा उल्लिखित होने के कारण इनका समय बारहवीं शदी माना जा सकता है।

श्रेणी:भारतीय दार्शनिक
एलेक्ट्रॉन पुंज वेल्डन

right|thumb|300px| इलेक्ट्रॉन पुंज द्वारा वेल्डिंग करने वाली मशीन का योजनामूलक चित्र
चित्र:
एलेक्ट्रॉन पुंज वेल्डन या एलेक्ट्रान बीम वेल्डिंग (Electron beam welding (EBW)) वेल्डन की विधि है जिसमें उच्च उर्जा (या उच्च वेग) के एलेक्ट्रान का उपयोग किया जाता है। यह एक फ्यूजन वेल्डन प्रक्रिया है। जब एलेक्ट्रान पुंज जोड़ के आसपास के पदार्थों पर गिरता है तो उसकी गतिज उर्जा उष्मा में बदलकर पदार्थों को पिघला देती है और इसके ठंडा होने पर दोनो वस्तुएँ जुड़ जाती हैं। इससे प्राप्त वेल्ड उच्च गुणवत्ता का होता है।

यह वेल्डन प्रायः निर्वात में किया जाता है ताकि एलेक्ट्रान बीम का डिस्पर्शन (dispersion) न हो। इस प्रक्रिया का विकास जर्मनी के भौतिकशास्त्री कार्ल हेंज स्टीगरवाल्ड (Karl-Heinz Steigerwald) ने किया था जो उस समय एलेक्ट्रान बीम के भिन्न-भिन्न अनुप्रयोगों पर ही काम कर रहे थे। उनके द्वारा विकसित इलेक्ट्रान बीम वेल्डिंग मशीन सन् १९५८ में कार्य करना आरम्भ की थी।
center|thumb|550px| इलेक्ट्रॉन पुंज से वेल्डिंग करने वाली एक आधुनिक मशीन

श्रेणी:वेल्डिंग

de:Schweißen#Elektronenstrahlschweißen
द्रव नाइट्रोजन

300px|right|thumb|द्रव नाइट्रोजन
द्रव अवस्था वाले नाइट्रोजन को द्रव नाइट्रोजन (Liquid nitrogen या LN2) कहते हैं। इसका तापमान 77 °K (−196 °C) से से भी कम होता है। औद्योगिक उपयोग के लिये यह द्रवित वायु के प्रभाजी आसवन के द्वारा प्राप्त की जाती है। द्रव नाइट्रोजन को आसानी से ठोस रूप में बदला जा सकता है।

वायुमंडलीय दाब पर द्रव नाइट्रोजन 77 °K (−196 °C; −321 °F) पर गैस बन जाती है। इस ताप पर इसका घनत्व 0.807 ग्राम प्रति मिलीलीटर होता है। यह रंगहीन द्रव है। द्रव नाइट्रोजन को एक विशेष रूप से डिजाइन टंकी में रखा जाता है।

उपयोग
right|thumb|100px|द्रव नाइट्रोजन की टंकी
right|thumb|150px|एक बड़े भण्डारण टैंक से छोटी टंकी ने द्रव नाइट्रोज भरी जा रही है।
द्रव नाइट्रोजन को एक स्थान से दूसरे स्थान पर ले जाना आसान होता है क्योंकि इसे दाबित करने की आवश्यकता नहीं होती। इसके अलावा, जल के हिमांक बिन्दु से बहुत कम ताप होने के कारण यह अनेकानेक कार्यों के लिए अत्यन्त उपयोगी है। इसके प्रमुख उपयोग निम्नलिखित हैं-

 शीतोपचार (क्रायोथिरैपी) में -- जैसे त्वचा से मस्से (warts) निकालने के लिए

 प्रयोगशालाओं में निम्न ताप पर कोशिकाओं को भण्डारित करने के लिए

 निम्नतापिकी (क्रायोजेनिक्स) में

 द्रव नाइट्रोजन अति शुष्क नाइट्रोजन का अच्छा स्रोत है।

 खाद्य पदार्थों को डुबाकर रखने, ठण्डा बनाए रखने, और उन्हें एक स्थान से दूसरे स्थान पर ले जाते समय नाइट्रोजन से ठण्डा किया जा सकता है। 

 रक्त, वीर्य, अण्डाणुओं तथा अन्य जीववैज्ञानिक नमूनों के शीतसंरक्षण (cryopreservation) के लिए,

 शल्यचिकित्सा में निकले ऊतकों को बाद में अध्ययन करने के लिए संरक्षित करने हेतु

 जन्तुओं के अनुवांशिक स्रोतों के शीतसंरक्षण के लिए

 उच्च ताप अतिचालक को ठण्डा करके अतिचालक बनाए रखने हेतु। इसके लिए द्रव नाइट्रोजन का उपयोग करने की आवश्यकता नहीं होती, जो अपेक्षाकृत बहुत अधिक महंगी पड़ती है।

बनाने की विधि :-
1 नाइट्रोजन बनाने की प्रयोगशाला विधि एक गोल पेंदे के फ्लास्क में अमोनियम क्लोराइड (NH4Cl) और सोडियम नाइट्राइट (NaNO2) मिलाकर हल्का गर्म करते है, जिससे अमोनियम नाइट्राइट (NH4NO2) बनता है, जो अपघटित होकर N₂ गैस बनाता है। नाइट्रोजन गैस निकास नली द्वारा गैस जार में पानी के ऊपर एकत्रित होती है।

2 रासायनिक समीकरण

NH4Cl + NaNO₂→ NH4NO2 + NaCl

3. गुण - (i) यह एक रंगहीन, गंधहीन गैस है

(ii) जल में बहुत कम विलेय है। अधिक दाब पर यह रक्त में विलेय है।

इन्हें भी देखें
द्रव हिलियम
गैसों का द्रवण
        
 बाहरी कड़ियाँ 
 Behind the scenes video - How liquid nitrogen is used in restaurants for cooking and cocktails

श्रेणी:नाइट्रोजन
श्रेणी:शीतलक
श्रेणी:अतिचालकता
श्रेणी:क्रायोजेनिक्स
हिंदुस्तान युनिलिवर लिमिटेड

हिंदुस्तान यूनिलीवर लिमिटेड  ब्रिटिश कंपनी यूनिलीवर का एक भाग है, जो भारत में व्यापार करने के लिए यूनिलीवर ने भारत में पंजीकृत कराया। इसका मुख्यालय लंदन, यूनाइटेड किंगडम में हैं। इसका भारत में मुख्य कार्यालय मुम्बई में है। इसका 67% लाभांश यूके में जाता है।

 भारत में उत्पाद 
भारत में इसके कई उत्पाद बिकते हैं। यह भारत में अपने कारोबार का 67% हिस्सा यूके भेजती है और बाक़ी का भारत में कारोबार और अधिक बढ़ाने व लाभ को बढ़ाने आदि में खर्च करती है। नीलसन नामक एक कंपनी के द्वारा किए गए सर्वेक्षण में पता चला की हर 3 में से 2 भारतीय इस ब्रिटिश कंपनी का उत्पाद ख़रीद रहे हैं जिससे इंग्लैंड को बहुत लाभ हो रहा है तथा यूनाइटेड किंगडम की अर्थव्यवस्था मज़बूत हो रही है और रुपये की क़ीमत कम हो रही है, महंगाई और अधिक बढ़ रही है।

खाद्य

°हिन्दुस्थान इडली-रवा

 अन्नपूर्णा नमक और आटा
 ब्रू कॉफ़ी
 ब्रूक बॉन्ड (ताज महल, ताज़ा, रेड-लेबल) चाय
 किसान केत्च अप
 लिपटोन चाय
 नोरर सूप
 क्वालिटी वाॅल
 मेगनम आइस क्रीम

घरेलू सामान

 एक्टिव व्हील डिटर्जेंट
 किफ़ क्रीम क्लीनर
 कम्फ़र्ट फ़ैब्रिक सॉफ़्टेंटर
 रिन डिटर्जेंट 
 सर्फ़ एक्सेल
 विम दिशवाॅश
 मैजिक वॉटर सेवर
 क्लोज़ अप - टूथपेस्ट
 पेप्सोडेंट - टूथपेस्ट
 लाइफ बॉय - साबुन 
 डव - साबुन
 रेकसोना - साबुन 
 लक्स - साबुन 
 सनसिल्क - शैम्पू 
 पुरेट वॉटर पुरीफ़ियर
 वैसलीन 
ग्लो एंड लवली (फ़ेयर एंड लवली)

सन्दर्भ

बाहरी कड़ियाँ
 मुख्य आधिकारिक जालस्थल

श्रेणी:अंग्रेज़ी कंपनियाँ
श्रेणी:बीएसई सेंसेक्स
वायुसेना

thumb|एक वायुसेनिक अड्डा, चित्र में उड़नपट्टी पे गोर करे

वायुसेना एक राष्ट्र की सैन्य संगठन की एक शाखा होती है जिसका मुख्य कार्य उस देश की वायु सुरक्षा, वायु चौकसी एव जरूरत होने पर वायु युद्ध करना होता है। इस सेन्य संगठन की संरचना थलसेना, नौसेना या अन्य शाखाओं से अलग और स्वतंत्र होती है। आमतौर पर वायुसेना अपना कर्तव्य पालन करने के लिए वायु नियंत्रण करती है जिसमे की दुश्मन सेना के विमान विशेष तोर पर लड़ाकू विमानों को नष्ट करना, शत्रु पर बमबारी और सतेही सेना को सामरिक सहायता प्रदान करना होता है। 

वायुसेना कई प्रकार के साजो सामान काम में लेती है व जिसमे विभिन्न प्रकार के हथियार व विमान शामिल होते है। किसी भी वायुसेना के बेड़े में कई प्रकार के लड़ाकू, बम डोही, टोही, तेल टेंकर व सेन्य परिवहन विमान शामिल हो सकते है।

thumb|भारतीय वायुसेना का एक सुखोई एसयु-३० एमकेआई लड़ाकू विमान

 सन्दर्भ 

 इन्हें भी देखें 
 वायुसेनाओं की सूची
 भारतीय वायुसेना

श्रेणी:वायुसेनाएँ
कॉम्पैक

श्रेणी:कम्पनियाँ

कॉम्पैक कंप्यूटर कॉरपोरेशन (कभी-कभी 2007 की रीब्रांडिंग से पहले सीक्यू के लिए संक्षिप्त) 1982 में स्थापित एक अमेरिकी सूचना प्रौद्योगिकी कंपनी थी जिसने कंप्यूटर और संबंधित उत्पादों और सेवाओं को विकसित, बेचा और समर्थित किया था। कॉम्पैक ने आईबीएम पर्सनल कंप्यूटर को कानूनी रूप से रिवर्स इंजीनियर करने के लिए कोलंबिया डेटा प्रोडक्ट्स Aboard the Columbia, By Bill Machrone, Page 451, Jun 1983, PC Mag  के बाद दूसरी कंपनी होने के नाते पहले आईबीएम पीसी संगत कंप्यूटरों में से कुछ का उत्पादन किया। The Compaq computer is a full-function portable business computer that resembles the IBM PC in almost every way..., Byte review   1990 के दशक के दौरान यह पीसी सिस्टम का सबसे बड़ा आपूर्तिकर्ता बन गया और 2001 में एचपी से आगे निकल गया। Rivkin, Jan W., and Porter, Michael E. Matching Dell, Harvard Business School Case 9-799-158, June 6, 1999. डेल के खिलाफ मूल्य युद्धों के साथ-साथ डीईसी के जोखिम भरे अधिग्रहण के साथ संघर्ष करने के लिए, Dell Computer Corporation Online Case . Mhhe.com. Retrieved on 2016-06-10. कॉम्पैक को 2002 में एचपी द्वारा 25 बिलियन अमेरिकी डॉलर में अधिग्रहित किया गया था।  कॉम्पैक ब्रांड एचपी द्वारा 2013 तक लो-एंड सिस्टम के लिए उपयोग में रहा जब इसे बंद कर दिया गया था।  ब्राजील और भारत में इलेक्ट्रॉनिक्स पर उपयोग के लिए ब्रांड को तीसरे पक्ष को लाइसेंस दिया गया है।
तनिष्क

तनिष्क एक भारतीय आभूषण ब्रांड और टाइटन कंपनी का एक प्रभाग है। 1994 में स्थापित, तनिष्क का मुख्यालय बैंगलोर में है, और 240 से अधिक शहरों में इसके 410 खुदरा स्टोर हैं।

thumb|दीपिका पादुकोण 2015 में तनिष्क की ब्रांड एंबेसडर बनीं। 
विवाद
अक्टूबर 2020 में, एक अंतरधार्मिक जोड़े की गोद भराई को दर्शाने वाले तनिष्क के विज्ञापन ने सोशल मीडिया पर विवाद खड़ा कर दिया। जैसे ही बहिष्कार की मांग तेज हुई, कंपनी ने कहा कि उसने "हमारे कर्मचारियों की आहत भावनाओं और भलाई को ध्यान में रखते हुए" विज्ञापन वापस ले लिया है। एक महीने बाद, इसने एक और विज्ञापन वापस ले लिया जिसमें सोशल मीडिया पर आलोचना के कारण पटाखों के बिना दिवाली मनाने का आह्वान किया गया था।

सन्दर्भ

श्रेणी:टाटा समूह
स्वामी विज्ञानानंद

right|thumb|300px|स्वामी विज्ञानानन्द रामकृष्ण मिशन के एक साधु थे जो १९३७ में इसके अध्यक्ष बने। वे रामकृष्ण परमहंस के शिष्य थे। उनके ही अध्यक्षीय काल मेम बेलूर में रामकृष्ण मंदिर का निर्माण हुआ। वे मूलतः इंजीनियर थे और संस्कृत के विद्वान थे। 

परिचय
उनका जन्म दक्षिणेश्वर के निकट एक धनी ब्राह्मण परिवार में हुआ था। उनका मूल नाम हरिपसन्न चट्टोपाध्याय था। वे उस समय के संयुक्त प्रान्त में जिला इंजीनियर के रूप में पदस्थ थे। संस्कृत में विद्वता के साथ ही वे धार्मिक-दार्शनिक ग्रन्थों तथा ज्योतिष और सिविल इंजीनियरी के भी विशेषज्ञ थे। 

इन्हें भी देखें
स्वामी विज्ञानानन्द (सामाजिक कार्यकर्ता)

श्रेणी:रामकृष्ण मिशन
नरसंहार

नरसंहार का तात्पर्य बहुत सारे व्यक्तियोँ की सामूहिक हत्याओं से है। यह हत्याएँ अकारण, निजी स्वार्थ हेतु अथवा अपराध या युद्धजनित हो सकती हैं।
अंगूठाकार|Armenian Genocide in the Petit Journal
श्रेणी:हत्या
श्रेणी:अपराध
श्रेणी:हत्या के प्रकार
*
लाफ़ार्ज

thumb|लाफार्ज सीमेंट की बोरियाँ।
thumb|left
लाफ़ार्ज () एक फ्रांसीसी औद्योगिक कंपनी है जो चार प्रमुख उत्पादों में विशेषज्ञता रखती है - सीमेंट, construction aggregates, कंक्रीट एवं जिप्सम wallboard। It currently (2009) is the world's largest cement manufacturer by mass shipped ahead of Holcim.Volumes shipped 2009 (2008 in brackets), million tonnes: Lafarge 141 (155); Holcim 131.9 (143.4). Source: 2009 company reports.

 सन्दर्भ
गूगल पेज क्रिएटर (गूगल पृष्ठ निर्माता)

सुधार के लिए सुझाव 

स्पैमर्स "username@gmail.com" से "username.googlepages.com" को संपादित करके जीमेल का पता पा सकते हैं। शायद स्पैमर्स इस पते की भेद्यता की जानकारी ले लें, इसलिए गूगल ने उपयोगकर्ता को "अन्य साइट निर्माण" करने की अनुमति दी है, जो googlepages.com डोमेन के भीतर एक नया पता होगा। स्पैमर्स से बचने के लिए, उपयोगकर्ता नए साइट का निर्माण कर सकते हैं और डिफ़ॉल्ट साइट को छुपा सकते हैं, जिसमें किसी का जीमेल यूज़रनेम होता है। 

बाहरी सीं॰एस॰एस॰ से लिंक करने की क्षमता का अभाव का मतलब है इन-पेज सीं॰एस॰एस॰ का उपयोग किया जा सकता था और इस प्रकार के स्टाइल कोड खाके की बुनियादी संरचना को बदल नहीं सकती। कुछ आलोचकों का दावा था कि टेम्पलेट्स और सीमित अनुकूलन इन समस्याओं की वृद्धि करेगें (जैसे कि साइटों की बड़ी संख्या के साथ नीरस 'आईडेन्टीकिट' डिजाइन) जो 1990 के दशक के अन्त में जियोसाइट्स सर्विस द्वारा अनुभव किया गया था। पहले की एक आलोचना है कि गूगल का अपना ऐडसेंस कार्यक्रम और इसी तरह की कई सेवाएं पेज क्रिएटर में उपलब्ध नहीं थीं और काम करने के लिए हैक करने की आवश्यकता होती थी। पेज क्रिएटर में जावास्क्रिप्ट को शामिल करने की क्षमता द्वारा इसे संबोधित किया गया था। 

फरवरी 2008 में गूगल ने गूगल साइट्स नामक उत्पाद का शुभारंभ किया और पेज क्रिएटर के लिए नए साइन-अप्स को स्वीकार करने पर रोक लगा दी। गूगल ने गूगल पेज क्रिएटर पेज के बारे में व्यक्त किया कि: " अगर आप, वर्तमान में पेज क्रिएटर उपयोगकर्ता हैं तो आप अपना प्रयोग जारी रख सकते हैं और इस वर्ष के अन्त तक आपके पेज स्वचालित रूप से गूगल साइट पर अवस्थांतर कर दिए जाएगें। 

पेज क्रिएटर की अपेक्षा गूगल साइटों पर कम टेम्पलेट्स हैं। एक और हानि यह है कि गूगल साइट एक स्वतंत्र रूप से बनाई गई HTML फ़ाइल को आयात करने की अनुमति नहीं देता है। गूगल ने यह भी व्यक्त नहीं किया है कि गूगल साइट पर अवस्थांतर करने में गूगलपेजेस साइट्स के गूगल सूचकांक उपस्थित होगें या नहीं।

 सन्दर्भ 

श्रेणी:गूगल
श्रेणी:मुफ्त वेब होस्टिंग सेवाएं
श्रेणी:2009 स्थापितोच्छेद
गूगल वेब एक्सीलरेटर

thumb|BBPS|350px| गूगल वेब एक्सीलरेटर का नमुना

गूगल वेब एक्सीलरेटर, गूगल द्वारा निर्मित एक वेब एक्सीलरेटर था। यह उपयोगकर्ता के कंप्यूटर पर स्थापित क्लाइंट सॉफ्टवेयर और साथ ही गूगल सर्वर पर डेटा कैशिंग का इस्तेमाल करता था, ताकि डेटा संपीड़न, सामग्री की पूर्वप्राप्ति और उपयोगकर्ताओं के बीच कैश डेटा को साझा करने के माध्यम से पेज लोड समय को तेज़ किया जा सके। 4 मई 2005 को जारी बीटा, विन्डोज़ 2000 SP3+, विन्डोज़ XP, विन्डोज़ सर्वर 2003, विन्डोज़ विस्टा और विन्डोज़ 7 मशीनों पर मोज़िला फ़ायरफ़ॉक्स 1.0+ और इंटरनेट एक्सप्लोरर 5.5+ के साथ काम करता है। गूगल अब गूगल वेब एक्सीलरेटर के लिए डाउनलोड या समर्थन प्रदान नहीं करता है।

 बग्स और गोपनीयता मुद्दे 
यह पाया गया कि गूगल वेब एक्सीलरेटर में यूट्यूब वीडियो को चलने से रोकने की प्रवृति थी, जिसके तहत यह यूट्यूब वीडियो प्लेयर में यह संदेश प्रदर्शित करता था, "हमें खेद है, यह वीडियो अब उपलब्ध नहीं है।" गूगल वेब एक्सीलरेटर को बंद करते हुए, उपयोगकर्ता बिना किसी समस्या के यूट्यूब वीडिओ को चलाने में सक्षम होता था।

गूगल वेब एक्सीलरेटर सिवाय सुरक्षित वेब पेजों के (HTTPS), वेब पेज के लिए गूगल को अनुरोध भेजता है जो इन अनुरोधों को लॉग करता है। कुछ वेब पेज, इन पृष्ठ अनुरोध में व्यक्तिगत जानकारी एम्बेड कर सकते हैं।

गूगल प्राप्त करता है और अस्थायी रूप से उस कुकी डेटा को संग्रहित करता है जो आपका कम्प्यूटर वेबपेज अनुरोध के साथ भेजता है ताकि प्रदर्शन को बेहतर बनाया जा सके।

सामग्री के वितरण में तेजी लाने के लिए, गूगल वेब एक्सीलरेटर उस वेबपेज सामग्री को पुनः प्राप्त कर सकता है जिसका उपयोगकर्ता ने अनुरोध नहीं किया और उसे गूगल वेब एक्सीलरेटर कैश में संग्रहित करता है।गूगल"समर्थन ." उत्पाद समर्थन साइट. 2008-01-30 को लिया गया।

गूगल वेब एक्सीलरेटर अब उपलब्ध नहीं है या गूगल द्वारा समर्थित नहीं है .  गूगल वेब एक्सीलरेटर, फ़ायरफ़ॉक्स 3.0 के साथ संगत नहीं है। वेब एक्सीलरेटर अभी भी अन्य वेबसाइटों से डाउनलोड के लिए उपलब्ध है।

 इन्हें भी देंख 
 गूगल खोज
 गूगल सेवाओं और उपकरणों की सूची

 सन्दर्भ 

बाहरी कड़ियाँ
 गूगल वेब एक्सीलरेटर
 अक्सर पूछे जाने वाले आधिकारिक सवाल

श्रेणी:गूगल सेवाएँ
श्रेणी:वेब एक्सीलेटर
फाँसी

thumb|The hanging of two participants in the Indian Rebellion of 1857.
गले में रस्सी के कसने के कारण हुई मौत को फांसी कहा जाता है। प्राचीन काल में अपराधियोँ को दण्ड देने के लिये फांसी की सजा दी जाती थी और वर्तमान में भी जघन्य अपराधोँ के दण्ड हेतु यह प्रथा प्रचलन में है। अरब देशोँ में फांसी बहुत सामान्य सजा है। भारत में भी फांसी की सजा प्रचलन में है और देश की प्रमुख जेलोँ में इसके लिये फांसीघर बने हुये हैं। इन जेलोँ में फांसी देने वाले कर्मचारियोँ की नियुक्ति होती है जिन्हे जल्लाद कहा जाता है।
thumb|right

आत्महत्या के लिये भी फांसी एक सर्वाधिक प्रयुक्त होने वाला तरीका है। फांसी में व्यक्ति के गले में रस्सी का फन्दा कस जाता है और उसका साँस मार्ग अवरुद्ध हो जाने से उसका दम घुट जाता है और इस प्रकार उस व्यक्ति की दर्दनाक मौत हो जाती है।

फांसी देने से पहले कई प्रक्रियाओं का पालन अनिवार्य होता है। 

श्रेणी:मृत्यु के कारण
कार्ल थियोडोर त्सु गुटेनबर्ग

200px|right
कार्ल थियोडोर त्सु गुटेनबर्ग (* दिसम्बर ५, १९७१ - म्यूनिख; जर्मन:Karl-Theodor zu Guttenberg) एक जर्मन सियासतकार है। २००९ से रक्षा मंत्री है।

श्रेणी:जर्मनी
स्वामी कर्मवीर

thumb|स्वामी कर्मवीर

योगनिष्ठ स्वामी कर्मवीर जी महाराज "महर्षि पतंजलि अंतर्राष्ट्रीय योग विद्यापीठ" के संस्थापक हैं। स्वामी कर्मवीर विश्व के प्रथम व्यक्ति हैं जिन्हें भारत के गुरुकुल कांगड़ी विश्वविद्यालय, हरिद्वार द्वारा योग में मास्टर्स डिग्री से सम्मानित किया गया,
 आध्यात्मिकता और सत्य की खोज में हिमालय में भी पन्द्रह से अधिक वर्ष व्यतीत किये हैं।

 जन्म व शिक्षा 
स्वामी कर्मवीर का जन्म एक सभ्य और शिक्षित किसान परिवार में हुआ था। बचपन से ही उनका झुकाव आध्यात्मिक जीवन की ओर था। उन्होंने विभिन्न संतों और योगियों, विशेष रूप से स्वामी दयानंद सरस्वती के जीवन और शिक्षाओं से प्रेरणा प्राप्त की और बहुत कम उम्र में संन्यास आश्रम में दाखिल हो गए। भारत के हरिद्वार नगर में पवित्र गंगा के किनारे पर स्थित विश्वविद्यालय गुरुकुल कांगड़ी द्वारा उन्होंने वेद, दर्शन तथा योग में पोस्ट ग्रेजुएट डिग्री प्राप्त की.

 कार्य 
वेद, दर्शन तथा योग में शिक्षा पूरी करने के पश्चात वे भारत के उत्तरी क्षेत्र की ओर असम और भारत भूटान सीमा पर स्थित क्षेत्रों में जाकर योग और आयुर्वेद की सहायता से आदिवासियों के कल्याण में लग गए। कुछ समय पश्चात वह हिमालय पर्वत को प्रस्थानं कर गए और कई वर्षों तक वहां की कंदराओं में रह कर साधना की. हिमालय की पर्वत श्रृंखलाओं में प्रवास व भ्रमण के दौरान उन्हें अनेक प्रतिष्ठित साधू संतों व साध्वियों की संगत प्राप्त हुई. तदोपरांत उन्होंने अपना जीवन पूर्ण रूप से वेद तथा योग ज्ञान के प्रचार प्रसार व मानव जीवन के कल्याण में समर्पित कर दिया.

 वेबसाइट 
स्वामी कर्मवीर || महर्षि पतंजलि अंतर्राष्ट्रीय योग विद्यापीठ

श्रेणी:जीवित लोग
श्रेणी:योग गुरु
श्रेणी:वेद
श्रेणी:वेदाचार्य
श्रेणी:हरिद्वार
विचुम्बकन

300px|right|thumb|चुम्बकीय शैथिल्य के बड़े एवं छोटे लूप (मेजर & माइनर लूप)

right|thumb|300px|अमेरिकी नौसेना का एक जलयान विचुम्बकित किया जा रहा है।
किसी अवांछित चुम्बकीय क्षेत्र को कम करना या समाप्त करना विचुम्बकन या डीगासिंग (Degaussing) कहलाता है। चुम्बकीय शैथिल्य (magnetic hysteresis) के कारण चुम्बकीय क्षेत्र का मान बिलकुल शून्य कर देना प्रायः सम्भव नहीं होता। इसलिये विचुम्बकन के द्वारा अधिशेष चुम्बकीय क्षेत्र को बहुत कम 'ज्ञात' क्षेत्र तक कम कर दिया जाता है जिसे 'बायस' (bias) कहते हैं।

कम्प्यूटर एवं टीवी के मानीटरों (पुराने कैथोड किरण नलिका से युक्त) तथा जलयान के हल (hull) को प्रायः विचुम्बकित करना पड़ता है। इसी प्रकार कण त्वरकों में लगे विद्युतचुम्बकों को भी विचुम्बकित करना पड़ता है ताकि उनकी कुण्डलियों में एक निश्चित धारा प्रवाहित करने पर हर बार एक निश्चित चुम्बकीय क्षेत्र उत्पन्न हो।

 बाहरी कड़ियाँ 
 Guide to degaussing TVs
 A Guide to Understanding Data Remanence in Automated Information Systems

श्रेणी:चुम्बकत्व
मधुरस

300px|right|thumb|पुष्प से मधुरस चूसती हुई मधुमक्खी
मधुरस (Nectar) पेड़-पौधो द्वारा उत्पादित द्रव है जो शर्करा-सम्पन्न होता है। शहद में जो मीठापन होता है वो मुख्यतः ग्लूकोज़ और एकलशर्करा फ्रक्टोज के कारण होता है। शहद का प्रयोग औषधि रूप में भी होता है। शहद में ग्लूकोज व अन्य शर्कराएं तथा विटामिन, खनिज और अमीनो अम्ल भी होता है जिससे कई पौष्टिक तत्व मिलते हैं जो घाव को ठीक करने और उतकों के बढ़ने के उपचार में मदद करते हैं।

 बाहरी कड़ियाँ 
 Nectar Plants Database

श्रेणी:पुष्प
श्रेणी:मधु
श्रेणी:परागण
डैन्यूब नदी

thumb|230px|डैन्यूब नदी के मार्ग का नक़्शा
डैन्यूब नदी (अंग्रेज़ी: Danube, जर्मन: Donau) मध्य यूरोप में बहने वाली एक नदी है। यह जर्मनी के काले वन के पहाड़ों में स्थित दोनाउएशिंगन कस्बे के पास शुरु होती और और फिर दक्षिण-पूर्व को बहती है। अपनी २,८७२ किमी (१,७८५ मील) की लम्बाई में यह पांच मध्य और पूर्वी यूरोपीय देशों की राजधानियों से गुज़रती है और फिर युक्रेन और रोमानिया में एक डेल्टा (नदीमुख) बनाकर कृष्ण सागर में मिल जाती है। डैन्यूब दस देशों से गुज़रती है या उनकी अंतरराष्ट्रीय सीमाओं पर स्थित है - जर्मनी, ऑस्ट्रिया, स्लोवेकिया, हंगरी, क्रोएशिया, सर्बिया, बुल्गारिया, मोल्दोवा, युक्रेन और रोमानिया। प्राचीन काल में कुछ अरसे के लिए यह रोमन साम्राज्य की सरहद होने के लिए भी प्रसिद्ध है। वोल्गा नदी के बाद डैन्यूब यूरोप की दूसरी सबसे लम्बी नदी है।Managing and transforming water conflicts , Jerome Delli Priscoli, Aaron T. Wolf, Cambridge University Press, 2009, ISBN 978-0-521-63216-4, ... The Danube River basin is the heart of central Europe and is Europe's second longest river, at a length of 2857 km. The drainage basin drains 817000 km2 including all of Hungary, most of Romania, Austria, Slovenia ...

 झलकियाँ 

 इन्हें भी देखें 
 कृष्ण सागर
 काला वन
 वोल्गा नदी

 सन्दर्भ 

श्रेणी:यूरोप की नदियाँ
श्रेणी:कृष्ण सागर
राज कुंद्रा

'राज कुंद्रा व्यवसायी है। 2004 में उन्होंने ब्रिटेन के 198 सबसे अमीर लोगों की श्रेणी में अपना स्थान बनाया था। 2009 में उनकी शादी अभिनेत्री शिल्पा शेट्टी से हुई थी। वह वर्तमान में लंदन-स्थित यूके ट्रेडकॉर्प लिमिटेड के निदेशक और सीईओ हैं।

इंडियन प्रीमियर लीग
2009 में, कुंद्रा और शेट्टी ने मॉरीशस स्थित एक अपतटीय कंपनी का उपयोग करके इंडियन प्रीमियर लीग क्रिकेट टीम राजस्थान रॉयल्स में निवेश किया। भारत सरकार के विभागों द्वारा निवेश की वैधता पर सवाल उठाया गया था।

जून २०१३ में, कुंद्रा से २०१३ इंडियन प्रीमियर लीग स्पॉट फिक्सिंग मामले के संबंध में दिल्ली पुलिस द्वारा पूछताछ की गई थी, जिसमें राजस्थान रॉयल्स के कुछ खिलाड़ियों की गिरफ्तारी शामिल थी, आगे दिल्ली पुलिस ने जवाब में कुंद्रा को क्लीन चिट दे दी है। सूचना का अधिकार (आरटीआई)। जुलाई 2015 में भारत के सर्वोच्च न्यायालय द्वारा नियुक्त एक पैनल ने उन पर क्रिकेट से संबंधित गतिविधि से आजीवन प्रतिबंध लगा दिया। इसके अलावा, कुंद्रा ने भारत के सर्वोच्च न्यायालय में शामिल होने और अपील करने से इनकार किया।

राज कुंद्रा के बिजनेस पार्टनर उमेश गोयनका ने एक अदालत में दावा किया कि उन्हें दिल्ली पुलिस द्वारा सट्टेबाजी में उनका नाम लेने और खुद को शारीरिक यातना से बचाने और महाराष्ट्र संगठित अपराध नियंत्रण अधिनियम के तहत मामला दर्ज होने से रोकने के लिए मजबूर किया गया था।

पॉर्न फिल्म 
19 जुलाई 2021 को, मुंबई अपराध शाखा की संपत्ति प्रकोष्ठ ने राज कुंद्रा को पॉर्न सामग्री बनाने और वितरित करने में प्रमुख साजिशकर्ता होने के कारण फरवरी 2021 में उपनगरीय मुंबई के मालवानी पुलिस स्टेशन में दर्ज किए गए भंडाफोड़ मामले के संबंध में पूछताछ के बाद गिरफ्तार किया।  मुंबई पुलिस आयुक्त हेमंत नागराले ने दावा किया कि उनके पास इस मामले में पर्याप्त सबूत हैं।   मुंबई पुलिस के सूत्रों के अनुसार, राज कुंद्रा ने इस पोर्न उद्योग में लगभग ₹8 से ₹10 करोड़ का निवेश किया था। ब्रिटेन में रहने वाले राज कुंद्रा और उनके भाई ने केनरिन नाम की एक कंपनी बनाई। वीडियोज को भारत में शूट किया जाता था और फिर यूके-आधारित फर्म केनरिन को वीट्रांसफर के माध्यम से यूके में स्थानांतरित कर दिया गया था।  पुलिस ने इस मामले में कुंद्रा समेत कुल 12 आरोपियों को गिरफ्तार किया है।  वाशी, नवी मुंबई के एक आरोपी उमेश कामत को पहले एक संपत्ति प्रकोष्ठ ने गिरफ्तार किया था। कामत ने दावा किया कि वह कुंद्रा की कंपनी में और केनरिन के समन्वयक के रूप में काम करते थे। पुलिस ने यह भी दावा किया, कामत ने पूछताछ के दौरान उन्हें बताया कि वह मॉडल और अभिनेत्री गहना वशिष्ठ के पॉर्न वीडियो लेता था और उन वीडियो को केनरिन को फॉरवर्ड करता था जो बाद में उन्हें 'हॉटहिट मूवीज' नामक ऐप पर अपलोड करता था।

 सन्दर्भ 

श्रेणी:1975 में जन्मे लोग
श्रेणी:उद्योगपति
श्रेणी:जीवित लोग
अल्लाह बख़्श सूमरो

अल्लाह बक्स सूमरो (1900 - 14 मई 1943) (सिंधी : اللهَ بخشُ سوُمَرو), ब्रिटिशकालीन भारत के जमींदार, सरकारी ठेकेदार, स्वतंत्रता संग्राम सेनानी एवं राजनेता थे। वह सिन्ध के सबसे श्रेष्ठ राज्य-प्रमुखों में गिने जाते हैं। उन्हें शहीद के रूप में याद किया जाता है। वे सिंध प्रांत के दो बार मुख्यमंत्री और ईत्तेहाद पार्टी के सक्रिय राजनीतिक कार्यकर्ता थे। उन्होंने यह पहली बार इस पद को 23 मार्च 1938 से 18 अप्रैल 1940 तक, जबकि दूसरी धारा 7 मार्च 1941 के बाद से 14 अक्टूबर 1942 तक संभाला था।

इन्हें भी देखें
सिंध
पाकिस्तान की राजनीति
सिंध के मुख्यमंत्री

सन्दर्भ

बाहरी कड़ियाँ
 

श्रेणी:पाकिस्तान के लोग
श्रेणी:पाकिस्तानी राजनीतिज्ञ
श्रेणी:सिंध के मुख्यमंत्री
श्रेणी:1900 में जन्मे लोग
श्रेणी:स्वतंत्रता सेनानी
शाह अब्दुल लतीफ़

शाह अब्दुल लतीफ़ भटाई18 नवम्बर,1 जनवरी (1689-1752) सिंध के प्रसिद्ध सूफ़ी कवि थे, जिन्होंने सिन्धी भाषा को विश्व के मंच पर स्थापित किया। शाह लतीफ़ का कालजयी काव्य-संकलन 'शाह जो रसालो' सिन्धी समुदाय के हृदयकी धड़कन सा है। सिन्ध का सन्दर्भ विश्व में शाह लतीफ़ की भूमि के रूप में भी दिया जाता है, जिस की सात नायिकाओं मारुई, मूमल, सस्सी, नूरी, सोहनी, हीर तथा लीला को सात रानियाँ भी कहा जाता है। ये सातों रानियाँ पवित्रता, वफादारी और सतीत्व के प्रतीक रूप में शाश्वत रूप से प्रसिद्ध हैं। इन सब की जीत प्रेम और वीरता की जीत है। 

शाह अब्दुल लतीफ़ एक सूफी संत थे जिन के बारे में राजमोहन गाँधी ने अपनी पुस्तक 'अण्डरस्टैण्डिंग द मुस्लिम माइण्ड' में लिखा है कि जब उनसे कोई पूछता था कि आप का मज़हब क्या है, तो कहते थे कोई नहीं। फिर क्षण भर बाद कहते थे कि सभी मज़हब मेरे मज़हब हैं। सूफी दर्शन कहता है कि जिस प्रकार किसी वृत्त के केंद्र तक असंख्य अर्द्ध- व्यास पहुँच सकते हैं, वैसे ही सत्य तक पहुँचने के असंख्य रास्ते हैं। हिन्दू या मुस्लिम रास्तों में से कोई एक आदर्श रास्ता हो, ऐसा नहीं है। कबीर की तरह शाह भी प्रेम को उत्सर्ग से जोड़ते हैं। प्रेम तो सरफरोशी चाहता है। इसीलिए शाह अपने एक पद में कहते हैं:

सूली से आमंत्रण है मित्रो, 
क्या तुम में से कोई जाएगा? 
जो प्यार की बात करते हैं, 
उन्हें जानना चाहिए, 
कि सूली की तरफ ही उन्हें शीघ्र जाना चाहिए!

इन्हें भी देखें
शाह जो रसालो

 बाहरी कड़ियाँ 
 Biography of Shah Abdul Latif
 Short biography of Shah Sahib
 Shah Bhitai — The soul of Sindh
 Life and times of Shah Bhitai
 Shah Latif and his message, by GM Syed
 

 कविता 
 Shah Latif's poetry: translated into English by Elsa Kazi
 Audio samples of Shah Bhitai's poetry set to music
 Seven Queens in Shah Abdul Latif's Poetry by Bina Shah

श्रेणी:सिंधी कवि
श्रेणी:सिंधी भाषा
राष्ट्रीय सिन्धी भाषा संवर्धन परिषद

राष्ट्रीय सिन्धी भाषा संवद्धन परिषद (एनसीपीएसएल) मानव संसाधन विकास मंत्रालय, उच्चतर शिक्षा विभाग के अंतर्गत पूर्ण रूप से वित्तपोषित एक स्वायत्तशासी संगठन है। इसका मुख्‍यालय नई दिल्‍ली में है।

एनसीपीएसएल के मुख्य उद्देश्य सिन्धी भाषा का प्रोत्साहन, विकास तथा संवर्धन तथा वैज्ञानिक एवं प्रौद्योगिकी विकास और आज के युग के संदर्भ में विकसित ज्ञान के विचारों को सिन्धी भाषा में उपलब्ध करवाने के लिए कदम उठाने तथा सिन्धी भाषा से संबंधित मुद्दों पर भारत सरकार को सलाह देने तथा इसको भेजे जाने वाली शिक्षा सामग्री पर प्रभाव पैदा करना हैं।

सिन्धी भाषा के संवर्धन तथा विकास के उद्देश्यार्थ संगठन कई योजनाएं संचालित करता है जिनके माध्यम से सिन्धी विद्वानों, लेखकों, गैर-सरकारी संगठनों इत्यादि को सिन्धी भाषा के संवर्धन हेतु सहायता प्रदान की जाती है। संगठन के मुख्य क्रियाकलाप/योजनाएं इस प्रकार है:

(i) सिन्धी भाषा से संबंधित कुछ चुनिंदा प्रोत्साहन क्रियाकलापों हेतु स्वैच्छिक संगठनों को वित्तीय सहायता प्रदान करना। 

(ii) साहित्यिक पुस्तकों के लेखन हेतु सिन्धी लेखकों को पुरस्कार प्रदान करना। इस वर्ग के तहत सिन्धी लेखकों को 20,000 रूपये के पाँच पुरस्कार, 50,000 रूपये साहित्यकार सम्मान पुरस्कार के रूप में तथा 50,000 रूपये साहित्य रचना सम्मान पुरस्कार दिये जाते हैं। 

(iii) संबंधित वित्त वर्ष के दौरान शैक्षिक संस्थाओं/स्कूलों/कॉलेजों/सार्वजनिक पुस्तकालयों इत्यादि के नि:शुल्क वितरण हेतु सिन्धी पुस्तकों/पत्रिकाओं/सिन्धी भाषा से संबंधित श्रव्य-दृश्य कैसेटों की व्यापक खरीददारी। 

(iv) सिन्धी भाषा में पुस्तकों के प्रकाशन एवं खरीददारी हेतु भी वित्तीय सहायता प्रदान की जाती है; और 

(v) सिन्धी भाषा अध्ययन कक्षाओं का आयोजन करना।

 
 बाहरी कड़ियाँ 
 राष्ट्रीय सिन्धी भाषा संवर्धन परिषद का जालघर

श्रेणी:सिन्धी भाषा
शेल गैस

right|thumb|300px|३८ देशों में स्थित ४८ स्ट्रक्चरल बेसिन जहाँ शेल गैस होने की सम्भवना है (यू एस इनर्जी ऐडमिनिस्ट्रेशन, २०११)
शेल गैस (Shale gas) , अवसादी चट्टानों के मध्य पायी जाती है। भारत में उत्तर पूर्व तथा गोंडवाना चट्टानों में शेल गैस की प्रचुर संभावना विद्यमान है। शैल गैस के उत्खनन के लिए भारत में भारतीय गैस प्राधिकार लिमिटेड को तकनीकी शीर्ष संस्था नियुक्त किया गया है।

शैल गैस बालू एवं चूना पत्थर जैसी चट्टानों से पैदा होती है। इन पर दबाव पड़ने से शैल गैस बनती है। जोकि तरल प्राकृतिक गैस की तुलना मे अधिक सस्ती होती है। भारत मे दामोदर बेसिन, बंगाल बेसिन, विंध्य बेसिन मे इसकी उपलब्धता भरपूर मात्रा मे है तथा पूर्वोत्तर के राज्यों मे भी इसके भंडार होने की सम्भावना है। रिपोर्टों के अनुसार शैल गैस उत्पादन की इतनी क्षमता है कि यह विस्व की कुल तेल उत्पादन के 12% तक पहुँच सकती है। 
विगत समय मे यू एस ए में तेल की कीमतों मे गिरावट का कारण, शैल गैस के अधिक महत्वपूर्ण माना जा रहा है। 
भारत मे 47 ट्रिलियन क्युबिक फीट (टीएफसी) शैल गैस का भंडार स्थित है। शैल गैस का वृहत्तम् विस्तार गोंडवाना शैलों मे पाया जाता है।

 सन्दर्भ 

श्रेणी:भारतीय गैस कंपनीभारत मे शेल गैस के संसाधन कैम्बे बेसिन कृष्णा गोदावरी कावेरी बेसिन और विंध्यन बेसिन में पाए गए हैं। शेल गैस मे methen होती है. क्लस्टर बीन्स means ग्वार का उपयोग शेल गैस के निष्कासन मे किया जाता है
अनंत पई

अंगूठाकार|टिंकल का पोस्टर, मुंबई फिल्म और कोमिक कोन २०१४
अनंत पई (17 सितम्बर 1929, कार्कल, कर्नाटक — 24 फ़रवरी 2011, मुंबई), जो अंकल पई के नाम से लोकप्रिय थे, भारतीय शिक्षाशास्री और कॉमिक्स, ख़ासकर अमर चित्र कथा शृंखला, के रचयिता थे। इंडिया बुक हाउज़ प्रकाशकों के साथ 1967 में शुरू की गई इस कॉमिक्स शृंखला के ज़रिए बच्चों को परंपरागत भारतीय लोक कथाएँ, पौराणिक कहानियाँ और ऐतिहासिक पात्रों की जीवनियाँ बताई गईं। 1980 में टिंकल नामक बच्चों के लिए पत्रिका उन्होंने रंग रेखा फ़ीचर्स, भारत का पहला कॉमिक और कार्टून सिंडिकेट, के नीचे शुरू की। 1998 तक यह सिंडिकेट चला, जिसके वो आख़िर तक निदेशक रहे।

दिल का दौरा पड़ने से 24 फ़रवरी 2011 को शाम के 5 बजे अनंत पई का निधन हो गया।

आज अमर चित्र कथा सालाना लगभग तीस लाख कॉमिक किताबें बेचता है, न सिर्फ़ अंग्रेजी में बल्कि 20 से अधिक भारतीय भाषाओं में। 1967 में अपनी शुरुआत से लेकर आज तक अमर चित्र कथा ने 10 करोड़ से भी ज़्यादा प्रतियाँ बेची हैं। 2007 में अमर चित्र कथा ACK Media द्वारा ख़रीदा गया।

 शुरुआती ज़िन्दगी और शिक्षा 

कर्नाटक के कार्कल शहर में जन्मे अनंत के माता पिता का देहांत तभी हो गया था, जब वो महज दो साल के थे। वो 12 साल की उम्र में मुंबई आ गए। मुंबई विश्वविद्यालय से दो डिग्री लेने वाले पई का कॉमिक्स की तरफ़ रुझान शुरू से था लेकिन अमर चित्रकथा की कल्पना तब हुई, जब वो टाइम्स ऑफ इंडिया के कॉमिक डिवीजन से जुड़े।

 कृतियाँ 
बीरबल दि क्लैवर
रानी ऑफ झाँसी
झाँसी की रानी
टेल्स ऑफ शिव
कार्तिकेय
गणेश
एलीफेंन्टा
कृष्ण और शिशुपाल
ह्वेन सांग
राम शास्त्री
गुरु नानक
नहुष
श्रीरामकृष्ण
चन्द्रहास
गुरु तेगबहादुर
माँ दुर्गा की कहानियाँ
कृष्ण की कहानी
श्री रामकृष्ण
नल-दमयन्ती
हनुमान
महर्षि दयानंद
गणेश
विष्णु की कथाएँ
स्यमन्तक मणि
शिव पार्वती
लव-कुश
कार्तिकेय
कृष्ण और जरासन्ध
रुक्मिणी परिणय
न्यायप्रिय बीरबल
सम्राट अशोक
ध्रुव और अष्टावक्र
मददगार बीरबल
सुभाषचन्द्र बोस
विद्वान पंडित
जातक कथाएँ सियार की कथाएँ
हरिशचन्द्र
सती और शिव
बलराम की कथाएँ
प्रह्लाद
कुंभकर्ण
तानसेन
सोने की मुहरोंवाली थैली
हितोपदेश मित्रलाभ
महावीर
सुनहला नेवला
गुरु नानक
महावीर
आगे
गांधारी
दुर्गादास
आगे
जमसेतजी टाटा दि मैन हू सॉ टुमॉरो

 इन्हें भी देखें 
 अमर चित्र कथा

 बाहरी कड़ियाँ 
 बाल साहित्यः वैज्ञानिक यथार्थ से परिचय
 वीरान हो गई स्वदेशी कॉमिक्स की दुनिया
 अमर चित्र कथा के संस्थापक का निधन
 Official site
 Amar Chitra Katha
 Tinkle Online
 url.com/ackOnIPhone/ ACK On IPhone,IPad and ITouch

श्रेणी:हिन्दी
श्रेणी:लेखक
श्रेणी:हिन्दी लेखक
श्रेणी:भारतीय शिक्षाशास्त्री
श्रेणी:कोंकणी लोग
वराह

प्रह्लाद के पिता दो भाई थे। हिरन्यकस्यप व हिरन्याक्छ। हिरन्याक्छ धरती को उठा कर पताल में चला गया। धरती की रक्षा के लिये परमात्मा ने वराह रूप धारण किया था।

श्रेणी:वराह
दाहिया

दहिया जाट और अहिरो का एक प्रसिद्ध गोत्र है। कुछ दहिया मध्यप्रदेश की अनूसूचित जाति में सम्मलित हो गए है। दाहिया शब्द, दहिया मूल शब्द का तद्भव है।

दाहिया समाज का मूल उद्भव जाटों से माना जाता है ।

दहिया राजस्थान दहिया  राजस्थान के  अहीर और जाट समाज का गोत्र है।
राजस्थान में दहिया जाटों की उप शाखाएँ है राजा  कड़वा राव दहिया के वंशज कड़वा कहलाते है।राजा सिंवर राज दहिया के वंशज सिंवर दहिया कहलाते हैं। राजा सुसल के वंशज सिसमल दहिया कहलाते हैं। राजा बेरीसिंह के वंशज बेरिया दहिया कहलाते हैं। राजा सहजराव के वंशज रणवा(रण के वीर) दहिया कहलाते हैं राज देव के वंशज राज दहियाकहलाते हैं। राजा मंडदेव के वंश मंडीवाल दहिया कहलाते हैं। राजा गंगदेव के वंशज गुगड़ दहिया कहलाते हैं। राजस्थान में जाटों में  दहिया ओर उसकी उपशाखा के 600 से ज्यादा ग्राम है।
जाटों का एक समूह पिछड़े समुदाय में सम्मलित हो गया उसके वंसज दहियावत(दहियो के वंश) कहलाते है। दहिया गोत्र के जाटों को दहिया बादशाह कहा जाता है।

जेजाकभुक्ति(वर्तमान बुंदेलखंड) के महाराजा खेतसिंह खंगार   द्वारा स्थापित खंगार संघ में मध्यप्रदेश के दाहिया लोगों ने अपना सेवाएं दी थी। जिसका उल्लेख खंगार क्षत्रिय समाज की इतिहास सम्बंधित लेखों में स्पष्ट है।

ब्रिटिश शासन के लेखक आर वी रसेल द्वारा लिखित पुस्तक ट्राइब्स एंड कास्ट्स ऑफ सेंट्रल प्रोविन्स में दाहिया को पिछड़ी जातियों में सम्मिलित किया गया है।

चचा राणा के स्तंभ लेख में उत्कीर्ण लेखों से इनका उल्लेख ग्वालियर और श्योपुर ठिकाना मिलता है।

दाहिया जाति का पलायन  मुहम्मद बिन तुगलक के हाथों खंग्हार राज्य के पराजय के साथ हुआ और फिर मूल स्थान से इनका निवास बुंदेलखंड और बघेलखण्ड में विस्तृत हो गया है।
श्री अरविन्द आश्रम

right|thumb|300px|पुडुचेरी स्थित ओरोबिन्दो आश्रम का बाहरी दृष्य
श्री अरविन्द आश्रम पुद्दुचेरी में स्थित है। इसकी स्थापना महर्षि अरविन्द द्वारा २४ नवम्बर १९२६ (सिद्धि दिवस) को की गयी। उस समय आश्रम में कोई २०-२५ साधक ही थे। उसी वर्ष के दिसम्बर माह में श्री अरविन्द ने निश्चय किया कि वे जनता से दूर रहेंगे और उन्होने अपने सहकर्मी मीरा अलफसा (Mirra Alfassa) को आश्रम की जिम्मेदारी सौंप दी जिन्हे 'माँ' (The Mother) कहकर संबोधित किया जाने लगा।

इन्हें भी देखें
ओरोविल
श्री माँ

 बाहरी कड़ियाँ 
 श्री ओरोबिन्दो आश्रम : पैंतालिस मिनट में, पांच हजार लोगों का खाना
 Official website
 Sri Aurobindo Ashram, Pondicherry website
 SABDA, Publishers of Books for Sri Aurobindo Ashram
 On-line reading and search on books by Sri Aurobindo,The Mother and disciples.

श्रेणी:आश्रम
श्रेणी:नये युग के संगठन
श्रेणी:हिन्दू आन्दोलन एवं संगठन